smcproject/ml-wiki-sentences huggingface dataset:
ഉപയോക്താക്കളെ അവരുടെ സ്വന്തം സമ്പാദ്യത്തിൽ നിന്നും ഒരു നിശ്ചിത ശതമാനം തുക ഒരു കേന്ദ്രീകൃത പെൻഷൻ സംവിധാനത്തിലേക്ക് നൽകാനും അതുവഴി പെൻഷന്റെ രൂപത്തിൽ ഭാവി സുരക്ഷിതമാക്കാനും അനുവദിക്കുന്ന ഒരു വോളണ്ടറി റിട്ടയർമെന്റ് സേവിംഗ്സ് സംവിധാനമാണ് നാഷണൽ പെൻഷൻ സിസ്റ്റം (എൻപിഎസ്).
ഇന്ത്യൻ ഗവൺമെന്റിന്റെ ധനകാര്യ മന്ത്രാലയത്തിന്റെ അധികാരപരിധിക്ക് കീഴിലുള്ള ഇതിനെ പെൻഷൻ ഫണ്ട് റെഗുലേറ്ററി ആൻഡ് ഡെവലപ്‌മെന്റ് അതോറിറ്റി (PFRDA) ആണ് നിയന്ത്രിക്കുന്നത്.
1882-ലെ ഇന്ത്യൻ ട്രസ്റ്റ് നിയമത്തിലെ വ്യവസ്ഥകൾ അനുസരിച്ച്, ഈ സ്കീമിന് കീഴിലുള്ള ആസ്തികളും ഫണ്ടുകളും പരിപാലിക്കുന്നതിന് വേണ്ടിയാണ് നാഷണൽ പെൻഷൻ സിസ്റ്റം ട്രസ്റ്റ് (എൻപിഎസ് ട്രസ്റ്റ്) PFRDA സ്ഥാപിച്ചത് .
എൻപിഎസ്ന്റെ കീഴിലുള്ള എല്ലാ സമ്പാദ്യത്തിന്റെയും രജിസ്റ്റർ ചെയ്ത ഉടമയാണ് നാഷണൽ പെൻഷൻ സിസ്റ്റംസ് ട്രസ്റ്റ്.
പെൻഷൻ ഫണ്ട്സ്, സെക്യൂരിറ്റികൾ ട്രസ്റ്റികളുടെ പേരിൽ വാങ്ങുന്നു എങ്കിലും വ്യക്തിഗത ദേശീയ പെൻഷൻ സംവിധാന വരിക്കാർ സെക്യൂരിറ്റികളുടെയും ആസ്തികളുടെയും ഫണ്ടുകളുടെയും ഉടമയായി തുടരുന്നു.
ദേശീയ പെൻഷൻ സംവിധാന ട്രസ്റ്റ് നിയന്ത്രണങ്ങൾക്ക് കീഴിൽ ദേശീയ പെൻഷൻ സംവിധാന ട്രസ്റ്റ്, എൻപിഎസ് ഇടനിലക്കാരുടെ കസ്റ്റോഡിയൻ, പെൻഷൻ ഫണ്ടുകൾ, ട്രസ്റ്റി ബാങ്ക്, സെൻട്രൽ റെക്കോർഡ് കീപ്പിംഗ് ഏജൻസി, പോയിന്റ് ഓഫ് പ്രെസെൻസ്, അഗ്രഗേറ്റർമാർ, ഐആർഡിഎഐ രജിസ്റ്റർ ചെയ്ത ആന്വിറ്റി സർവീസ് പ്രൊവൈഡർമാർ (പിഎഫ്ആർഡിഎയുടെ എംപാനൽ) എന്നിവരുടെ പ്രവർത്തനങ്ങൾ നിരീക്ഷിക്കുന്നതിനും അവരുടെ താൽപ്പര്യങ്ങൾ സംരക്ഷിക്കുന്നതിന് പി.എഫിന് ഉപദേശം നൽകുന്നതിനും ഉത്തരവാദിത്തമുണ്ട്.
വരിക്കാർ, ഇൻഡിപെൻഡന്റ് ഓഡിറ്റർമാരുടെ ഓഡിറ്റിലൂടെയും പെൻഷൻ ഫണ്ടുകളുടെ പെർഫോമൻസ് റിവ്യൂവിലൂടെയും പാലിക്കൽ ഉറപ്പാക്കുന്നു.
PPF, ഇ.
പി.എഫ് എന്നിവ പോലെയുള്ള ദേശീയ പെൻഷൻ സംവിധാനം ഇന്ത്യയിലെ ഒരു EEE (Exempt-Exempt-Exempt) ഉപകരണമാണ്.
അവിടെ കാലാവധി പൂർത്തിയാകുമ്പോൾ മെച്യൂരിറ്റിയിൽ മുഴുവൻ ഭാഗവും നികുതിയിൽ നിന്ന് ഒഴിവാകയും പെൻഷൻ പിൻവലിക്കൽ തുക മുഴുവൻ നികുതി രഹിതവുമാകയും ചെയ്യുന്നു.
References External links PFRDA FAQ for Pensioners Pension Calculator Returns of NPS Schemes Pension Fund Managers under NPS Pension Schemes under NPS Contact Information of various entities under NPS Annual Performance Comparison of Schemes and Fund Managers under NPS Individual NPS Fund Manager's Scheme wise Net Asset Value Timeline Graphs plotted on Google Charts Consolidated NPS Schemes' Net Asset Value Timeline Graphs plotted on Google Charts
നാഷണൽ പീപ്പിൾസ് പാർട്ടി
2013 ജനുവരി 5-ന് നാഷണൽ പീപ്പിൾസ് പാർട്ടി (എൻപിപി) എന്ന പുതിയ രാഷ്ട്രീയ കക്ഷി  പി.എ. സാങ്മ രൂപീകരിച്ചു.
രാഷ്‌ട്രപതി തെരഞ്ഞെടുപ്പിൽ നേതൃത്വവുമായി കലഹിച്ച്‌ എൻ.സി.പി. വിട്ടു.
2013ൽ നാഷണൽ പീപ്പിൾസ്‌ പാർട്ടി രൂപീകരിക്കുന്നത്.
ബി.ജെ.പി. യുടെ നേതൃത്വത്തിലുള്ള എൻഡിഎയിൽ ചേർന്നു പ്രവർത്തിക്കാനാന് ബാഹ്യകണ്ണികൾ Tura lok sabha  constituency election 2019 date and schedule Archived 2019-04-04 at the Wayback Machine .
മിന്നു മണി ഇംഗ്ലീഷ് വിലാസം https://ml.wikipedia.org/wiki/Minnu_Mani
ഇന്ത്യൻ വനിതാ ദേശീയ ടീമിനെ പ്രതിനിധീകരിക്കുന്ന ഒരു ഇന്ത്യൻ അന്താരാഷ്ട്ര ക്രിക്കറ്റ് താരമാണ് മിന്നു മണി (ജനനം 24 മാർച്ച് 1999).
2023-ൽ ഇന്ത്യൻ വനിതാ ക്രിക്കറ്റ് ടീമിൽ ഇടം നേടി.
വനിതാ പ്രീമിയർ ലീഗിൽ ഡൽഹി ക്യാപിറ്റൽസിനായി കളിക്കുന്നു.
ആഭ്യന്തര ക്രിക്കറ്റിൽ കേരള ക്രിക്കറ്റ് ടീമിനെ പ്രതിനിധീകരിക്കുന്നു.
കേരളത്തിലെ വയനാട് ജില്ലയിലെ ചോയിമൂല സ്വദേശിയാണ്.
ഇന്ത്യക്ക് വേണ്ടി കളിക്കുന്ന ആദ്യ കേരള വനിതാ ക്രിക്കറ്റ് താരമാണ് മിന്നു.
മിന്നുമണി  വയനാട്ടിലെ പട്ടികവർഗ്ഗ വിഭാഗങ്ങളിലൊന്നായ കുറിച്യ ഗോത്രത്തിൽ നിന്ന് വരുന്നു.
മിമിത ഇളയ സഹോദരിയാണ്.
മാനന്തവാടി ഗവൺമെന്റ് വൊക്കേഷണൽ ഹയർസെക്കൻഡറി സ്‌കൂളിലെ എടപ്പാടിയിലെ എട്ടാം ക്ലാസ് വരെയും തൊടുപുഴ സെന്റ് സെബാസ്റ്റ്യൻ ഹൈസ്‌കൂൾ പത്താം ക്ലാസ് വരെയും പഠിച്ചു.
സുൽത്താൻ ബത്തേരി സർവജന ഹയർസെക്കൻഡറി സ്‌കൂളിൽ ഹയർസെക്കൻഡറി വിദ്യാഭ്യാസം പൂർത്തിയാക്കി തിരുവനന്തപുരത്തെ ഗവൺമെന്റ് കോളേജ് ഫോർ വുമണിൽ നിന്ന് ബിരുദം നേടി.
2023-ലെ കണക്കനുസരിച്ച്, മിന്നു മണി  വിദൂര പഠനത്തിലൂടെ സോഷ്യോളജിയിൽ ബിഎ പഠിക്കുന്നു.
പത്താം വയസ്സിൽ മിന്നുമണി ആൺകുട്ടികളുമായി നെൽവയലിൽ ക്രിക്കറ്റ് കളിക്കാൻ തുടങ്ങി.
തുടക്കത്തിൽ, അവളുടെ കുടുംബം  ക്രിക്കറ്റ് കളിക്കുന്ന ആശയത്തെ പിന്തുണച്ചില്ല.
ഫിസിക്കൽ എജ്യുക്കേഷൻ ടീച്ചറായ എൽസമ്മ അവളുടെ വൈദഗ്ധ്യം ശ്രദ്ധിക്കുകയും വയനാട് ജില്ലാ അണ്ടർ 13 ടീമിന്റെ സെലക്ഷൻ ട്രയൽസിലേക്ക് കൊണ്ടുപോകുകയും ചെയ്തു.
അടുത്ത വർഷം മിന്നുമണി കേരള അണ്ടർ-16 ടീമിൽ കളിച്ചു.
16 വയസ്സുള്ള സീനിയർ ലെവലിൽ കേരളത്തെ പ്രതിനിധീകരിച്ചു.
16-ാം വയസ്സിലാണ് മിന്നു കേരളത്തിനായി അരങ്ങേറ്റം കുറിച്ചത്.
2018-ൽ കേരള അണ്ടർ-23 വനിതാ ടീം 188 റൺസിനും 11 വിക്കറ്റിനും ദേശീയ ടി20 ചാമ്പ്യൻഷിപ്പ് നേടിയപ്പോൾ നിർണായക പ്രകടനം കാഴ്ചവെച്ച താരമായിരുന്നു മിന്നു.
2019ൽ അണ്ടർ 23 ഏകദിന ചലഞ്ചർ ട്രോഫിയിൽ ഇന്ത്യ ബ്ലൂ ടീമിനെ പ്രതിനിധീകരിച്ചു.
ബംഗ്ലാദേശ് പര്യടനം നടത്തുന്ന ഇന്ത്യ എ ടീമിലേക്കുള്ള ആദ്യ അവസരം മിന്നുവിന് ലഭിച്ചു, അതേ വർഷം തന്നെ എസിസി എമേർജിംഗ് വിമൻസ് ഏഷ്യാ കപ്പിലേക്ക് വിളിക്കപ്പെട്ടു.
2023 ഫെബ്രുവരിയിൽ, 2023 ലെ വനിതാ പ്രീമിയർ ലീഗിന് മുന്നോടിയായുള്ള WPL ലേലത്തിൽ അവളെ ഡൽഹി ക്യാപിറ്റൽസ് വാങ്ങി.2023 ൽ ഇന്ത്യൻ വനിതാ ക്രിക്കറ്റ് ടീമിൽ ഇടം നേടി.
2023 ജൂലൈയിൽ മിന്നുവിന്റെ അന്താരാഷ്ട്ര അരങ്ങേറ്റത്തിന് ശേഷം സ്വന്തം ജില്ലയായ വയനാട്ടിലെ മാനന്തവാടി പഞ്ചായത്തിലെ തലശ്ശേരി-വള്ളിയൂർക്കാവ് ജംഗ്ഷന് മിന്നുവിന്റെ പേര് ആദരപൂർവം നൽകി.
അവലംബം ↑ https://www.newindianexpress.com/sport/cricket/2023/jul/04/with-india-call-up-minnu-makes-history-for-kerala-2591104.html ↑ https://en.wikipedia.org/wiki/Minnu_Mani ↑ https://www.mathrubhumi.com/sports/cricket/kerala-all-rounder-minnu-mani-earns-maiden-india-call-up-1.8697135 ↑ https://www.outlookindia.com/sports/minnu-mani-labourer-s-daughter-becomes-first-from-kerala-to-make-indian-women-s-cricket-team-news-300117 ↑ https://www.mathrubhumi.com/sports/features/minnu-mani-interview-who-earns-maiden-india-call-up-1.8700070 ↑ https://www.madhyamam.com/sports/cricket/minnu-mani-first-malayalee-women-in-indian-cricket-1177458 ↑ https://www.thenewsminute.com/article/meet-minnu-mani-tribal-woman-cricketer-kerala-who-s-set-play-india-179343 ↑ https://www.onmanorama.com/sports/cricket/2019/10/02/tribal-girl-from-wayanad-minnu-mani-chases-dream.html ↑ https://sportstar.thehindu.com/cricket/minnu-mani-kerala-first-women-player-india-cricket-team-bangladesh-tour-news/article67037358.ece ↑
മിന്നീപോളിസ് ഇംഗ്ലീഷ് വിലാസം https://ml.wikipedia.org/wiki/Minneapolis
മിന്നീപോളിസ് ( / ˌ m ɪ n i ˈ æ p ə l ɪ s / ⓘ ) അമേരിക്കൻ ഐക്യനാടുകളിലെ മിനസോട്ട സംസ്ഥാനത്തെ ഹെന്നെപിൻ കൌണ്ടിയിലെ കൌണ്ടി ആസ്ഥാനവും മിന്നീപോളിസ്-സെന്റ് പോൾ ഇരട്ടനഗരങ്ങളിലെ വലുതും അമേരിക്കൻ ഐക്യനാടുകളിലെ പതിനാറാമത്തെ വലിയ മെട്രോപോളിറ്റൻ മേഖലയുമാണ്.
2016 വരെയുള്ള ജനസംഖ്യാ കണക്കുകളനുസരിച്ച്, മിനസോട്ട സംസ്ഥാനത്തെ ഏറ്റവും വലിയ നഗരമാണ് മിന്നീപോളിസ്.
413,651 ജനസംഖ്യയുള്ള ഇത് അമേരിക്കൻ ഐക്യനാടുകളിലെ 46 ആമത്തെ വലിയ നഗരവുമാണ്.
3.5 മില്ല്യൺ ജനങ്ങൾ അധിവസിക്കുന്ന ഈ ഇരട്ടനഗര മെട്രോപോളിറ്റൻ മേഖലയ്ക്ക്, മദ്ധ്യപടിഞ്ഞാറൻ പ്രദേശത്ത്   മൂന്നാം സ്ഥാനമുണ്ട്.
മിന്നീപോളിസു സെന്റ് പോളും ചേർന്ന് ചിക്കാഗോ കഴിഞ്ഞാൽ മദ്ധ്യപടിഞ്ഞാറൻ പ്രദേശത്തെ രണ്ടാമത്തെ  ഏറ്റവും വലിയ സാമ്പത്തിക കേന്ദ്രം രൂപം കൊള്ളുന്നു.
മിന്നീ ഏർൾ സിയേഴ്സ് ഇംഗ്ലീഷ് വിലാസം https://ml.wikipedia.org/wiki/Minnie_Earl_Sears
കാറ്റലോഗർ, റഫറൻസ് ലൈബ്രേറിയൻ, ബിബ്ലിയോഗ്രാഫർ , അദ്ധ്യാപിക എന്നീ നിലകളിൽ പ്രസിദ്ധയാണ് മിന്നീ ഏർൾ സിയേഴ്സ് (Minnie Earl Sears) (17 നവംബർ 1873 – 28 നവംബർ 1933) .
സിയേഴ്സ് ലിസ്റ്റ് ഓഫ് സബ്ജക്ട് ഹെഡിങ് എന്ന സബ്ജക്ട് ഹെഡിങ് സമ്പ്രദായത്തിന്റെ കർത്താവാണ്.
ലൈബ്രറി ഓഫ് കോൺഗ്രസ്സ്  സബ്ജക്ട് ഹെഡിങ്ങിന്റെ ലളിത രൂപം എന്ന് സിയേഴ്സ് ലിസ്റ്റ് ഓഫ് സബ്ജക്ട് ഹെഡിങ്ങിനെ വിശേഷിപ്പിക്കുന്നു .
ജീവചരിത്രവും സേവനങ്ങളും
1873 നവമ്പർ 17 ന് ഇന്ത്യാനയിലെ ലഫായട്ടെയിൽ (അമേരിക്ക) മിന്നീ ഏർൾ സിയേഴ്സ് ജനിച്ചു.
1893 ൽ പർഡ്വെ സർവ്വകലാശാലയിൽ നിന്നും ശാസ്ത്രത്തിൽ ബിരുദം നേടി.
ബിരുദം നേടുമ്പോൾ ക്ലാസ്സിലെ ഏറ്റവും പ്രായം കുറഞ്ഞ വിദ്യാർത്ഥിയായിരുന്നു മിന്നീ ഏർൾ സിയേഴ്സ്.
തുട‍ർന്ന് രണ്ട് വർഷത്തിനുശേഷം ഇതേ സർവ്വകലാശാലയിൽ നിന്നും ബിരുദാനന്തര ബിരുദം കരസ്തമാക്കി.
1900 ൽ ഇല്ലിനോയ്സ് സർവ്വകലാശാലയിൽ നിന്നും ഗ്രന്ഥാലയശാസ്ത്രത്തിൽ ബിരുദം നേടി.
ലൈബ്രറി കാറ്റലോഗിങിൽ തൽപ്പരയായ മിന്നീ ഏർൾ സിയേഴ്സ് ബ്രിൻ മൗർ കോളേജ് ലൈബ്രറി  (1903-1907) , മിന്നിസോറ്റ ലൈബ്രറി (1909-1914) എന്നിവിടങ്ങളിൽ  കാറ്റലോഗുവിഭാഗം തലവനായി സേവനമനുഷ്ടിച്ചു.
1914-20 കാലഘട്ടത്തിൽ ന്യൂയോർക്ക് പബ്ലിക് ലൈബ്രറി യിൽ റഫറൻസ് കാറ്റലോഗ് അസ്സിസ്റ്റന്റായും സേവനമനുഷ്ടിച്ചു.
1923 ൽ എച്ച്.ഡബ്ല്യൂ.
വിൽസൺ കൂട്ടായ്മയിൽ എഡിറ്റോറിയൽ ജീവനക്കാരിയായി സേവനം തുടങ്ങി.
അവിടെ മിന്നീ ഏർൾ സിയേഴ്സിന് കാറ്റലോഗിങ്ങിലും ഗവേഷണത്തിലുമുള്ള  തന്റെ വൈദഗ്ദ്ധ്യം തെളിയിക്കാൻ സാധിച്ചു.
എച്ച്. ഡബ്ല്യൂ.
വിൽസൺ കൂട്ടായ്മ പുറത്തിറക്കിയ ചിൽഡ്രൻസ് എൻസൈക്ലോപീഡിയയു‍ടെ  മൂന്നും നാലും പതിപ്പുകൾ  (1925, 1930), സോങ് ഇൻറക്സ് (1926), എ. എൽ. എ. സ്റ്റാന്റേർഡ് കാറ്റലോഗ് ഫോർ  ഹൈസ്കൂൾ ലൈബ്രറീസ് (1932), എ. എൽ. എ. സ്റ്റാന്റേർഡ് കാറ്റലോഗ് ഫോർ  പബ്ലിക് ലൈബ്രറീസ് (1927-1933), എസ്സെ ആന്റ് ജനറൽ ലിറ്റെറേച്ചർ ഇൻറക്സ് (1931-1933), ജോർജ്ജ് ഇലിയറ്റ് ഡിക്ഷണറി എന്നീ പ്രധാന ഗ്രന്ഥങ്ങളൊക്കെ   മിന്നീ ഏർൾ സിയേഴ്സ് എഡിറ്റ് ചെയ്തതിട്ടുണ്ട്.
1923 ൽ ആണ് ലിസ്റ്റ് ഓഫ് സബ്ജക്ട് ഹെഡിങ് ഫോർ സ്മാൾ ലൈബ്രറീസ് പ്രധാന ഗ്രന്ഥം പുറത്തിറങ്ങിയത്, 1991 ൽ പുറത്തിറക്കിയ ഇതിന്റെ പതിനാലാം പതിപ്പിൽ മിന്നീ ഏർൾ സിയേഴ്സിന്റെ ഓർമക്കായി തലക്കെട്ടിൽ വ്യത്യാസം വരുത്തി സിയേഴ്സ് ലിസ്റ്റ് ഓഫ് സബ്ജക്ട് ഹെഡിങ് എന്നാക്കി.
1927-1931 കാലയളവിൽ കൊളമ്പിയ സർവ്വകലാശാലയിൽ അദ്ധ്യാപികയായി സേവനം അനുഷ്ഠിച്ച മിന്നീ ഏർൾ സിയേഴ്സ് ആണ് ആദ്യമായി കാറ്റലോഗിൽ ബിരുദം എന്ന പാഠ്യക്രമം രൂപപ്പെടുത്തിയത്.
1933 നവമ്പർ 28 ന് മിന്നീ ഏർൾ സിയേഴ്സ് മരിച്ചു.
1932 മുതൽ മരിക്കുന്നതുവരെ എ. എൽ. എ. കാറ്റലോഗ് റൂൾ ഭേദഗതികൾ വരുത്താനും തെറ്റുകൾ തിരുത്താനുമുള്ള ഉപദേശക സമിതിയിൽ അംഗമായിരുന്നു.
അവലംബം പുറത്തേക്കുള്ള ലിങ്കുകൾ
മിന്നീ ഹോവാർഡ്
അമേരിക്കൻ ഐക്യനാടുകളില് പോകാട്ടെല്ലോയിൽ ജീവിച്ചിരുന്ന പോകട്ടെല്ലോ'സ് പയനീർ വുമൻ ഫിസിഷ്യൻ എന്നറിയപ്പെട്ടിരുന്ന അഗ്രഗാമിയായ ഭിഷഗ്വരയും ചരിത്രകാരിയുമായിരുന്നു മിന്നീ ഫ്രാൻസെസ് ഹോവാർഡ്.
ഇംഗ്ലീഷ്: Minnie Frances Howard വിവിധ സാമൂഹ്യവും മതപരവുമായ സംഘടനകളിലൂടെ ഐഡാഹോയിലെ പോകാട്ടെല്ലോ പട്ടനം കെട്ടിപ്പടുക്കാൻ നടത്തിയ ശ്രമങ്ങൾക്ക് മിന്നീ പ്രശസ്തയാണ്.
മിന്നീ ഫ്രാൻസെസ് ഹെയ്ഡൻ ഹോവാർഡ് മിസ്സോറിയിലെ മെംഫിസ് പട്ടണത്തിൽ 1972 ആഗസ്റ്റ് 23 നു ജേക്കബ് വൂഡ് ഹെയ്ഡന്റെയും കരീന ജേൻ വുഡ് ഹെയ്ഡന്റെയും മകളായി ജനിച്ച്.
അദ്ധ്യാപിക ആവുക എന്ന ലക്ഷ്യത്തോടെയാണ് അവൾ പഠനം നടത്തിയത്.
എന്നാൽ 1894 ആഗസ്റ്റ് 23 നു കൻസാസിലെ ലാർണെഡിൽ വച്ച് അവളുടെ പിറന്ന നാളിൽ ഒരു യുവ വൈദ്യശാസ്ത്രവിദ്യാർത്ഥിയായ വില്ല്യം ഫോറസ്റ്റ് ഹോവാർഡുമായി അവളുടെ വിവാഹം നടക്കുകയും അതിനു ശേഷം വൈദ്യശാസ്ത്ര രംഗത്തേക്ക് അവൾ നടന്നടുക്കുകയും ചെയ്തു.
കൻസാസ് സർവ്വകലാശാലയുടെ വിമെൻസ് മെഡിക്കൽ സ്കൂളിൽ ചേരുകയും ബിരുദം പൂർത്തിയാക്കുകയും ചെയ്തു.
പിന്നീട് അവൾ ഭർത്താവുമൊത്ത് ശസ്ത്രക്രിയാ പഠനത്തിനായി ആസ്ട്രിയയിലെ വിയെന്നയിലേക്ക് പോയി.
Minnie Frances Hayden Howard was born August 23, 1872 in Memphis, Missouri to Jacob and Carina Jane Wood Hayden.
She studied first to become a teacher.
After her marriage to a young medical student, William Forrest Howard, on August 23, 1894 in Larned, Kansas , she attended and graduated from Kansas University Women's Medical School.
She accompanied her husband while he studied surgical procedures in Vienna , Austria.
1902-ൽ ഹോവാർഡ് തന്റെ ഭർത്താവിനൊപ്പം ഐഡാഹോയിലെ പൊകാട്ടെല്ലേയുലേക്ക് താമസം മാറി.
അവർ മെഡിക്കൽ പ്രാക്ടീസുകൾ സ്ഥാപിക്കുകയും സമൂഹത്തിലെ സജീവവും ആദരണീയരായ അംഗങ്ങളുമായി മാറുകയും ചെയ്തു.
അവർക്ക് നാല് ആൺമക്കളുണ്ടായിരുന്നു, അവരെല്ലാം ഡോക്ടർമാരായിത്തീർന്നു.
റഫറൻസുകൾ ↑ ↑ {{ cite news }} : Empty citation ( help )
മിന്നൽ ഇംഗ്ലീഷ് വിലാസം https://ml.wikipedia.org/wiki/Lightning ഇടിമിന്നൽ
അന്തരീക്ഷത്തിൽ ശേഖരിക്കപ്പെടുന്ന സ്ഥിതവൈദ്യുതോർജ്ജം സ്വയം മോചനം നേടുന്നതിന്റെ ഫലമായുണ്ടാകുന്ന പ്രതിഭാസമാണ് മിന്നൽ അഥവാ ഇടിമിന്നൽ .
മിക്കപ്പോഴും 
ഇലക്ട്രോണുകളുടെ അഥവാ ഋണോർജ്ജ കണങ്ങളുടെ പ്രവാഹമാണ് മിന്നൽ.
(ധനോർജ്ജ കണങ്ങളുടെ പ്രവാഹവും മിന്നലുണ്ടാക്കാറുണ്ട്, പക്ഷേ ഇവ കുറവായി (5% - ൽ കുറവായി) മാത്രം കാണപ്പെടുന്നുള്ളൂ.
) സാധാരണ മേഘങ്ങളിൽ നിന്ന് ഭൂമിയിലേക്കും മേഘങ്ങളിൽ നിന്ന് മേഘങ്ങളിലേക്കും മിന്നൽ പ്രവഹിക്കാം.
മിന്നൽ‌പിണരുകൾ 60,000 മീ/സെ വരെ വേഗത്തിൽ സഞ്ചരിക്കുന്നു, ഊഷ്മാവ് 30,000 ഡിഗ്രി സെൽ‌ഷ്യസ് (54,000 ഡിഗ്രി ഫാരൻഹീറ്റ്) ഉയരുകയും ചെയ്യുന്നു.
വേനലിൽ മഴക്കൊപ്പമാണ്‌ മിന്നൽ കൂടുതലായി കാണപ്പെടുന്നതെങ്കിലും മഴക്കാലത്ത് കുറഞ്ഞ തോതിലെങ്കിലും ഉണ്ടാകാം .
അഗ്നിപർവ്വത സ്ഫോടനസമയത്ത് തുടർച്ചയായ മിന്നലുകൾ ഉണ്ടാവാറുണ്ട്.
മിന്നൽ വായുവിനെ കീറി മുറിക്കുമ്പോൾ ഉണ്ടാകുന്ന ഭയാനകമായ ശബ്ദത്തെ ഇടിമുഴക്കം എന്നു വിളിക്കുന്നു.
കേരളത്തിൽ തുലാം മാസകാലത്ത് വൈകും നേരങ്ങളിൽ കൂടുതലായി മിന്നൽ ഉണ്ടാകുന്നു.
വേനൽ മഴയോടനുബന്ധിച്ച് രാത്രിയിലും മിന്നൽ ഉണ്ടാകാം.
ലോകത്തിൽ എല്ലാ വർഷവും ഏകദേശം 16 ദശലക്ഷം മിന്നലുണ്ടാകുന്നുണ്ട്.
മിന്നൽ ഉണ്ടാവുന്നത് മേഘങ്ങളിൽ നിന്നും തറയിലേക്കുള്ള മിന്നൽ.
ഭൗമികവിദ്യുത്‌വ്യവസ്ഥയുടെ സന്തുലിതാവസ്ഥ നിലനിർത്തുന്നതിന് ഇടിമിന്നൽ ഒരു പ്രധാനപങ്കുവഹിക്കുന്നു.
ഭൂമിയെ സാധാരണ ഋണ ഊർജ്ജത്തിന്റെ(നെഗറ്റീവ്) കേന്ദ്രമായാണ്‌ കണക്കാക്കപ്പെടുന്നത്.
എന്നാൽ ഭൂമിക്കും അതിന്റെ ഊർജ്ജം നഷ്ടമാകും.
മരങ്ങളിലൂടെയും ( ഓസോൺ ഉണ്ടാകമ്പോൾ) വിവിധ മാനുഷിക പ്രവർത്തനങ്ങളിലൂടെയും.
മിന്നൽ ഇങ്ങനെ നഷ്ടമാകുന്ന ഊർജ്ജത്തെ തിരികെ ഭൂമിയിലെത്തിക്കുവാൻ സഹായിക്കുന്നു.
ഭൗമോപരിതലത്തിൽ നിന്ന് 50കിലോമീറ്ററിനു മുകളിലുള്ള വായുമണ്ഡലം അയോണുകളുടെ മണ്ഡലം ആയി നിലനിൽക്കുന്നു.
ഇത് നല്ലൊരു വൈദ്യുത ചാലകമാണ് .
സൂര്യനിൽനിന്നും മറ്റുമുള്ള ഊർജ്ജകണങ്ങളും വൈദ്യുത കാന്തിക തരംഗങ്ങളും വായുമണ്ഡലത്തിന്റെ ഉപരിതലത്തെ അയോണീകരിച്ചുകൊണ്ടിരിക്കുന്നു.
ഭൂമി ഋണചാർജുള്ള നല്ലൊരു ചാലകമാണ്.
ഭൂമിയുടെ ഉപരിതലവും അയണോസ്ഫിയറിന്റെ അടിഭാഗവും കപ്പാസിറ്ററിന്റെ രണ്ട് പ്ലേറ്റുകളായും ഇടക്കുള്ള അന്തരീക്ഷം ഡൈ ഇലക്ട്രിക്ക് വസ്തുവായും പ്രവർത്തിക്കുന്നു.
നല്ല കാലാവസ്ഥയിൽ ഈ രണ്ട് മണ്ഡലങ്ങളും തമ്മിൽ 200-500കി.
വോൾട്ട് വ്യത്യാസം ഉണ്ട്.
ചില വസ്തുക്കൾ അവയിൽ ഘർഷണം മൂലമോ മറ്റോ സ്വയം ഋണ ഊർജ്ജകണങ്ങളെ സംഭരിക്കാൻ ശേഷിയുള്ളവയാണ്‌.
ഇതാണ്‌ സ്റ്റാറ്റിക് വൈദ്യുതി ഉദാ: (പോളിമർ സം‌യുക്തങ്ങൾ, ബലൂൺ ) ഇത് അതിന്റെ പ്രതലവിസ്താരത്തിനനുസൃതമായി ആ വസ്തുവിൽ നിലകൊള്ളാം.
എന്നാൽ ഊർജ്ജം പരിധിയിൽ കൂടുതൽ ആവുകയോ എതിർ ഊർജ്ജകേന്ദ്രം അടുത്ത് അതായത് അതിന്റെ പ്രഭാവലയത്തിൽ എത്തുകയോ ചെയ്താൽ ഈ ഊർജ്ജം അതിന്‌ ഏറ്റവും പ്രതിരോധം കുറഞ്ഞ വഴിയിലൂടെ മറ്റേ വസ്തുവിലേക്ക് ബഹിർഗമിക്കുന്നു.
ഇതാണ്‌ സ്ഥവര വൈദ്യുതീകരണം.
ഇതേ പ്രതിഭാസത്തിന്റെ അടിസ്ഥാനത്തിലാണ് മിന്നലുകളും ഉണ്ടാവുന്നത്.
ഇലക്ട്രോസ്റ്റാറ്റിക് ഇൻഡക്ഷൻ
ഭൗമോപരിതലത്തിനു മുകളിൽ ഏകദേശം 1-2 കി.
മീ മുതൽ 12-14കി.
മീ വരെ ഉയരത്തിൽ സ്ഥിതിചെയ്യുന്ന ഈ മേഘങ്ങൾ മറ്റുമേഘങ്ങൾക്കുമുകളിലായി ഭൂമിക്ക് സമാന്തരമായി അനേകം കിലോമീറ്ററുകളിൽ പരന്നുകിടക്കുന്നു.
ഈ മേഘങ്ങളിൽ വിവിധങ്ങളായ പദാർത്ഥങ്ങൾ ഉണ്ടായിരിക്കും.
ശക്തമായ വായുപ്രവാഹം ഇവയെ മുകളിലേക്കും താഴേക്കുമായി ചലിപ്പിച്ചുകൊണ്ടിരിക്കും.
അനുകൂലഘർഷണം ചെറിയ കണികകൾക്ക് ഋണചാർജും വലിയകണികകൾക്ക് ധനചാർജും കൈവരുത്തുന്നു.
വായുപ്രവാഹവും ഗുരുത്വാകർഷണഫലവും മേഘത്തിനുമുകളിൽ ഋണചാർജും താഴേ ധനചാർജും ഉളവാക്കുന്നു.
ഇപ്രകാരം മേഘത്തിന്റെ കീഴ്ത്തട്ടും മേൽത്തട്ടും തമ്മിലും മേഘത്തിന്റെ കീഴ്ത്തട്ടു ഭൂമിയും തമ്മിലും വൈദ്യുതവോൾട്ടേജ് ഉണ്ടാവുന്നു.
വളരെ ഉയർന്ന ഈ വോൾട്ടേജിൽ(ഏകദേശം 10കോടി മുതൽ 100കോടി വി.) വായുവിന്റെ ഇൻസുലേഷൻ നഷ്ടപ്പെട്ട് ചാർജ് അങ്ങോട്ടുമിങ്ങോട്ടും അതിവേഗത്തിൽ പ്രവഹിക്കുന്നു.
അപ്പോഴുണ്ടാവുന്ന വൈദ്യുതസ്പാർകാണ് മിന്നലായി അനുഭവപ്പെടുന്നത്.
മിന്നൽ മേഘങ്ങളിൽ നടക്കുന്ന വൈദ്യുതചാർജുകളുടെ പ്രവാഹമാണ് ഇടിമിന്നലിനുകാരണം.
ഇപ്രകാരമുള്ള വൈദ്യുതപ്രവാഹം ഇടയിലുള്ള വായുവിനെ 20,000ഡിഗ്രി വരെ ചൂടാക്കുന്നു.
ഇത് ചുറ്റുമുള്ള വായുവിനെ ഒരു ഷോക് വേവ് ഉണ്ടാക്കിക്കൊണ്ട് ശാബ്ദാതിവേഗത്തിലുള്ള തരംഗങ്ങൾ ഉണ്ടാകാനും ഇവ അല്പദൂരത്തെ സഞ്ചാരത്തിനുശേഷം മർദ്ദം കുറഞ്ഞ് അതിഭയങ്കരശബ്ദത്തോടുകൂടിയുള്ള ശബ്ദതരംഗങ്ങളായി മാറുകയും ചെയ്യുന്നു.
ശബ്ദവും ജ്വാലയും ഒരുമിച്ചുതന്നേയാണ് ഉണ്ടാവുന്നതെങ്കിലും ജ്വാല പ്രകാശപ്രവേഗത്തിലും(3ലക്ഷം കി.മീ/സെ) ശബ്ദം സെക്കൻഡിൽ 340മീ ഉം സഞ്ചരിക്കുന്നതിനാലാണ് മിന്നൽ കണ്ടതിനുശേഷം ശബ്ദം കേൾക്കുന്നത്.
രണ്ടും ഏകദേശം ഒരേസമയത്തുതന്നെ അനുഭവപ്പെട്ടാൽ സമീപസ്ഥലങ്ങളിലാവാം ഇടിമിന്നലേശിയത് എന്ന് അനുമാനിക്കാം.
അന്തരീക്ഷവായുവിൽ വൈദ്യുതചാലകങ്ങൾ ഉള്ളതിനാൽ അയണമണ്ഡലത്തിൽ നിന്നും പോസിറ്റിവ് ചാർജ് ഭൂമിയിലെത്തുന്നു.
ഈ ചോർച്ച സന്തുലനാവസ്ഥയിലുള്ള വോൾട്ടേജിനുകുറവു വരുത്തുന്നു.
ഈ കുറവു പരിഹരിക്കാൻ ഇടിമിന്നൽ സഹായിക്കുന്നു.
ഏകദേശം 2000ഓളം ഇടിമിന്നലുകൾ ഓരോ സെക്കണ്ടിലും ഉണ്ടാവുന്നുണ്ട്.
എന്നാൽ ഇവയിലെല്ലാം അതിഭയങ്കരചാർജ് ഉളവാക്കുന്നവയല്ല.
ഇടിമിന്നൽ അന്തരീക്ഷവായുവിനെ അയണീകരിക്കുന്നു.
ഇപ്രകാരം നൈട്രജൻ ഓക്സൈഡ്,ഓസോൺ എന്നീ രാസവസ്തുക്കൾ ഉല്പാദിപ്പിക്കപ്പെടുന്നു.
ആദ്യകാലപഠനങ്ങൾ
ബെഞ്ചമിൻ ഫ്രാങ്ക്ലിൻ (1706-1790) ആണ് ഇടിമിന്നലുകളെക്കുറിച്ചുള്ള  ചിട്ടയായ ആദ്യകാലപഠനങ്ങൾ നടത്തിയത്.
ഇദ്ദേഹം പട്ടവുമായി നടത്തിയ പരീക്ഷണം ഇപ്രകാരമാണ്.1752 ജൂണിൽ ഒരു സഹായിയോടും തന്റെ പുത്രനോടും കൂടെ പരീക്ഷണം നടത്തി.
പട്ടത്തിന്റെ നൂലിന്റെ അറ്റത്ത് ഒരു കമ്പിയും അതിലേക്ക്  സിൽക് നൂലും ബന്ധിപ്പിച്ചു.
മിന്നലുണ്ടായ സമയത്ത് വൈദ്യുതപാർകുകൾ സിൽക് നൂലിലേക്ക് വീഴുന്നത് ഇദ്ദേഹം കണ്ടു.
ഇത് ലോകത്തെ ബോദ്ധ്യപ്പെടുത്തുകയും തുടർന്നുണ്ടായ പരീക്ഷണങ്ങളിൽ മേഘത്തിന്റെ താഴേത്തട്ടിൽ ഋണചാർജാ സാധാരണയായി ഉണ്ടാവുക എന്നദ്ദേഹം സ്ഥിരീകരിച്ചു.
ഈ പരീക്ഷണത്തിനുശേഷം നിരവധി അനുകരണങ്ങൾ നടന്നു.
ഇടിമിന്നലുകളെക്കുറിച്ചുള്ള പഠനങ്ങൾ മിക്കപ്പോഴും അപകടകാരികളാണ്.
ഏകദേശം ഇതേ പശ്ചാത്തലത്തിൽ തന്നെ നടത്തപ്പെട്ട ജോർജ് റിച്മാൻ എന്ന ഊർജതന്ത്രജ്ഞൻ  വേണ്ടത്ര മുൻ‌കരുതലുകൾ എടുക്കാതെ ഇടിമിന്നലേശി മരിച്ചു.
ഇദ്ദേഹം അചാലകമായ സിൽക് നൂൽ കെട്ടിയില്ല എന്നതാണ് മരണകാരണം .
അവലംബം ↑ ↑ ↑ ↑ {{ cite web }} : Check date values in: | year= ( help ) ; Cite has empty unknown parameters: | accessyear= , | accessmonthday= , and | coauthors= ( help ) ; Unknown parameter | month= ignored ( help ) കുറിപ്പുകൾ
മിന്നി ബാൽഡോക്ക് ഇംഗ്ലീഷ് വിലാസം https://ml.wikipedia.org/wiki/Minnie_Baldock Photograph of Minnie Baldock by Colonel L. Blathwayt, the father of Mary Blathwayt .
ഒരു ബ്രിട്ടീഷ് വനിതാ സമ്മതിദാനാവകാശ പ്രവർത്തക ആയിരുന്നു ലൂസി മിന്നി ബാൽഡോക്ക് (നീ റോജേഴ്‌സ്; 20 നവംബർ 1864 - 10 ഡിസംബർ 1954) ആനി കെന്നിക്കൊപ്പം, വിമൻസ് സോഷ്യൽ ആൻഡ് പൊളിറ്റിക്കൽ യൂണിയന്റെ ലണ്ടനിൽ ആദ്യത്തെ ശാഖ സ്ഥാപിച്ചു.
ജീവിതവും സജീവതയും
ലൂസി മിന്നി റോജേഴ്‌സ് 1864-ൽ ബ്രോംലി-ബൈ-ബോയിൽ ജനിച്ചു.
അവർ വിയർപ്പ് ലേബർ ഷർട്ട് ഫാക്ടറിയിൽ ജോലി ചെയ്യുകയും 1888-ൽ ഹാരി ബാൽഡോക്കിനെ വിവാഹം കഴിക്കുകയും അവർക്ക് രണ്ട് കുട്ടികളുണ്ടാകുകയും ചെയ്തു.
ലണ്ടന്റെ ഈസ്റ്റ് എൻഡ് അതിന്റെ മോശം സാഹചര്യങ്ങൾക്ക് പേരുകേട്ടതാണ്, സോഷ്യലിസ്റ്റ് കെയർ ഹാർഡി 1892-ൽ അവരുടെ പ്രാദേശിക പാർലമെന്റംഗമായ (എം.പി.) ശേഷം ബാൽഡോക്കുകൾ ഇൻഡിപെൻഡന്റ് ലേബർ പാർട്ടിയിൽ (ഐഎൽപി) ചേർന്നു.
അവർ ഷാർലറ്റ് ഡെസ്പാർഡ്, ഡോറ മോണ്ടെഫിയോർ എന്നിവരോടൊപ്പം പ്രവർത്തിച്ചു.
കടുത്ത ബുദ്ധിമുട്ടുകൾ ലഘൂകരിക്കാൻ ഉപയോഗിച്ച പ്രാദേശിക തൊഴിലില്ലായ്മ ഫണ്ടിന്റെ ചുമതല അവൾ ഏറ്റെടുത്തു.
സ്ത്രീകൾക്ക് പാർലമെന്റ് അംഗങ്ങളാകാൻ അനുവാദമില്ലായിരുന്നു, എന്നാൽ 1905-ൽ വെസ്റ്റ് ഹാം ബോർഡ് ഓഫ് ഗാർഡിയൻസിൽ ഇരിക്കാൻ ILP അവരെ തങ്ങളുടെ സ്ഥാനാർത്ഥിയായി തിരഞ്ഞെടുത്തു.
Baldock, left, handing out suffragettes leaflets in Nottingham in 1907
ബാൽഡോക്കും ആനി കെന്നിയും ചേർന്ന് 1906-ൽ കാനിംഗ് ടൗൺ പബ്ലിക് ഹാളിൽ മീറ്റിംഗുകൾ നടത്തി അന്നത്തെ മാഞ്ചസ്റ്റർ ആസ്ഥാനമായുള്ള വിമൻസ് സോഷ്യൽ ആൻഡ് പൊളിറ്റിക്കൽ യൂണിയന്റെ ആദ്യത്തെ ലണ്ടൻ ബ്രാഞ്ച് (അത് കാനിംഗ് ടൗണിലും പിന്നീട് എസെക്‌സിലുമായിരുന്നുവെങ്കിലും) രൂപീകരിച്ചത്.
References External link മിന്നി ബാൽഡോക്ക് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
മിന്നെരിയ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Minneriya_National_Park
മിന്നെരിയ ദേശീയോദ്യാനത്തിലെ ആനക്കൂട്ടം
മിന്നെരിയ ദേശീയോദ്യാനം ശ്രീലങ്കയിലെ വടക്കൻ മദ്ധ്യ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
1997 ആഗസ്റ്റ് 12-ന് ഈ പ്രദേശത്തെ ഒരു ദേശീയോദ്യാനമായി നാമനിർദ്ദേശം ചെയ്തു.
1938-ൽ ഈ ഉദ്യാനം വന്യമൃഗസങ്കേതമായി പ്രഖ്യാപിച്ചു .
മിന്നെരിയ ടാങ്കിനെയും ഇവിടത്തെ വന്യമൃഗങ്ങളെയും സംരക്ഷിക്കുകയെന്ന ലക്ഷ്യത്തോടെയാണ് ഈ പ്രദേശത്തെ സംരക്ഷിതപ്രദേശമായി പ്രഖ്യാപിച്ചത്.
അബൻ നദിയിലെയും ഇലഹെര കനാലിലെയും ജലമാണ് മിന്നേര ടാങ്കിലെ പ്രധാന ജലശ്രോതസ്സ്.
ഈ ടാങ്കിന് ചരിത്ര പ്രാധാന്യം ഉണ്ട്.
എ.ഡി. മൂന്നാം നൂറ്റാണ്ടിൽ അനുരാധപുര ഭരിച്ചിരുന്ന മഹാസേനൻ രാജാവാണ് (276–303) 4670 ഏക്കർ വിസ്തൃതിയുള്ള ഈ ടാങ്ക് നിർമ്മിച്ചത്.
വരണ്ടകാലാവസ്ഥയിൽ മറ്റലെ , പൊളന്നറുവ , ട്രിങ്കോമലീ എന്നീ ജില്ലകളിലെ വനങ്ങളിൽ പാർക്കുന്ന ആനക്കൂട്ടങ്ങൾ ആഹാരം തേടി ഉദ്യാനത്തിലെത്താറുണ്ട്.
2009 ആഗസ്റ്റ് അവസാനിക്കുമ്പോൾ ഈ ഉദ്യാനത്തിലെ ആറുമാസത്തെ വരുമാനം 10.7 ദശലക്ഷം രുപയായിരുന്നു .
ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് (ഐ.യു.സി.എൻ) കാറ്റഗറി II ഉൾപ്പെട്ടതാണ് ഈ ഉദ്യാനം.
ശ്രീലങ്കയിലെ കൗടുല്ല , ഗിരിത്തേൽ , മിന്നേരിയ എന്നീ പ്രദേശങ്ങൾ 70 ഇമ്പോർട്ടന്റ് ബേർഡ് ആൻഡ് ബയോഡൈവേഴ്സിറ്റി ഏരിയ (ഐ.ബി.എ.) ആകുന്നു.
ലോ കനോപി മോൻടേൻ ഫോറസ്റ്റും , ഹൈ കനോപി സെക്കണ്ടറി ഫോറസ്റ്റും , അബാൻഡൻട് ചേന ലാൻഡും , കുറ്റിച്ചെടികൾ നിറഞ്ഞ പ്രദേശങ്ങളും , പുൽപ്രദേശങ്ങളും , പാറക്കൂട്ടങ്ങൾ നിറഞ്ഞപ്രദേശങ്ങളും , ഈർപ്പം നിറഞ്ഞ പ്രദേശങ്ങളും ഇവിടെ കാണപ്പെടുന്നു .
ശ്രീലങ്കയുടെ വരണ്ട പ്രദേശത്താണ് മിന്നെരിയ ദേശീയോദ്യാനം സ്ഥിതിചെയ്യുന്നത്.
വർഷപാതം ശരാശരി 1,500-2,000 മില്ലീമീറ്റർ വരെ യാണ് കണ്ടുവരുന്നത്.
20.6 °C മുതൽ 34.5 °Cവരെയാണ് താപനില.
വടക്കുകിഴക്കൻ മൺസൂൺ ഒക്ടോംബർ മുതൽ ജനുവരി വരെയും വരണ്ടകാലാവസ്ഥ മേയ് മുതൽ സെപ്തംബർ വരെയുമാണ് കാണപ്പെടുന്നത്.
മിന്നെരിയ ദേശീയോദ്യാനത്തിൽ സർവ്വസാധാരണമായി കണ്ടുവരുന്ന സസ്യജാലങ്ങളായ നീർമരുത് ( Terminalia arjuna ) , പഴമൂൺപാല ( Manilkara hexandra ) , വേപ്പ് ( Azadirachta indica ) , അരയാൽ ( Ficus religiosa ) , മലയത്തി ( Bauhinia racemosa ) തുടങ്ങിയവ മിന്നെരിയ ടാങ്കിന്റെ പരിസരപ്രദേശങ്ങളിൽ കാണപ്പെടുന്നു .
വരിമരം ( Chloroxylon swietenia ) , മൈല ( Vitex altissima , വീരമരം ( Drypetes sepiaria ) മുതലായ സസ്യജാലങ്ങളും ഇവിടെ ഉൾക്കൊള്ളുന്നു .
ഇല്ലി ( Bambusa bambos ) , ഫീനിക്സ് പുസില ( Phoenix pusilla ), കോഗൺ ഗ്രാസ്സ് ( Imperata cylindrica ) , ഗിനിപ്പുല്ല് ( Megathyrsus maximus ) മുതലായ പുല്ലുവർഗത്തിൽപ്പെട്ട ഏകബീജപത്ര സസ്യങ്ങളും മിന്നെരിയ ദേശീയോദ്യാനത്തിലുണ്ട്.
ശ്രീലങ്കൻ ഹാങ്ങിങ് പാരറ്റ് ( Loriculus beryllinus ), ശ്രീലങ്കൻ ഗ്രേ ഹോൺബിൽ ( Ocyceros gingalensis ), ശ്രീലങ്കൻ കാട്ടുകോഴി ( Gallus lafayettii ) , ബ്രൗൺ കാപ്ട് ബാബ്ലർ ( Pellorneum fuscocapillus ), ബ്ലാക്ക് ക്രസ്റ്റഡ് ബുൾബുൾ ( Pycnonotus flaviventris ), എന്നീ പക്ഷികൾ മിന്നെരിയ ദേശീയോദ്യാനത്തിൽ സൈര്വമായി  വിഹരിക്കുന്നു.
11 വംശനാശഭീഷണി നേരിടുന്ന പക്ഷികൾ ഇവിടെയുള്ളതായി സ്ഥിരീകരിക്കപ്പെട്ടിരിക്കുന്നു.
2000ത്തിൽപ്പരം ചെറിയ നീർക്കാക്കകളുടെ (കാക്കത്താറാവ്) ( Phalacrocorax niger ) കൂട്ടത്തെയും ഇവിടെ കാണാം.
24 വർഗ്ഗത്തിൽപ്പെട്ട സസ്തനികളും, 9 വർഗ്ഗത്തിൽപ്പെട്ട ഉഭയജീവികളും, 25 വർഗ്ഗത്തിൽപ്പെട്ട ഉരഗങ്ങളും, 26 വർഗ്ഗത്തിൽപ്പെട്ട മത്സ്യങ്ങളും, 75 വർഗ്ഗത്തിൽപ്പെട്ട ചിത്രശലഭങ്ങളും ഇവിടത്തെ ജൈവവൈവിധ്യത്തിൽപ്പെടുന്നു.
രണ്ട് വംശനാശം നേരിടുന്ന കുരങ്ങുകൾ ടോക്യൂ മകാക്യൂ ( Macaca sinica ), പർപ്പിൾ ഫേസെഡ് ലാൻഗുർ ( Trachypithecus vetulus ) എന്നിവയും ഈ ഉദ്യാനത്തിൽ സംരക്ഷിക്കപ്പെടുന്നു.
സസ്യഭുക്ക് സസ്തനികളായ ശ്രീലങ്കൻ സാമ്പർ മാൻ ( Rusa unicolor unicolor ), ശ്രീലങ്കൻ ആക്സിസ് മാൻ ( Axis axis ceylonensis ) എന്നിവയും ഈ ഉദ്യാനത്തിലുണ്ട്.
വംശനാശഭീഷണി നേരിടുന്ന ശ്രീലങ്കൻ പുലിയും , ശ്രീലങ്കൻ സ്ലോത്ത് ബീയറും മിന്നെരിയൻ വനത്തിൽ കാണാം.
കുട്ടിത്തേവാങ്ക് ( Loris lyddekerianus ) മിന്നെരിയൻ പ്രദേശങ്ങളിൽ കണ്ടുവരുന്നതായി രേഖപ്പെടുത്തിയിട്ടുണ്ട്.
കൊളംബോയിൽ നിന്നും 182 കിലോമീറ്റർ അകലെയാണ് മിന്നെരിയ ദേശീയോദ്യാനം സ്ഥിതിചെയ്യുന്നത്.
ഈ ദേശീയോദ്യാനത്തിൽ വിനോദസഞ്ചാരികളെ ആകർഷിക്കുന്ന പ്രധാനഘടകം ആനക്കൂട്ടത്തിന്റെ മനോഹരമായ ദൃശ്യങ്ങളാണ് .
ചിത്രശാല മിന്നെരിയ ദേശീയോദ്യാനത്തിലെ ഒരു ദൃശ്യം ദേശീയോദ്യാനത്തിലെ സഫാരി വാഹനങ്ങൾ മിന്നെരിയ ദേശീയോദ്യാനത്തിലെ ആനക്കൂട്ടം ശ്രീലങ്കൻ ഗ്രേ ഹോൺബിൽ ശ്രീലങ്കൻ ഹാങ്ങിങ് പക്ഷി Macaca sinica ശ്രീലങ്കൻ കാട്ടുകോഴി ബ്ലാക്ക് ക്രസ്റ്റഡ് ബുൾബുൾ അവലംബം പുറം കണ്ണി Minneriya National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മിന്നൽ ചക്രവർത്തി മൽസ്യം
പെർസിഫോംസ് വർഗ്ഗത്തിലുള്ള മത്സ്യങ്ങളുടെ ഒരു കുടുംബമാണ് ലെത്രിനിഡേ അഥവാ ചക്രവർത്തി മൽസ്യങ്ങൾ (Emperor fish).
വ്യാപകമായി മൽസ്യബന്ധനം നടത്തുന്നതും ഭക്ഷണ ആവശ്യങ്ങൾക്കായി ഉപയോഗിക്കുന്നതുമായ രുചികരമായ ഒരു ഇനമാണ് മിന്നൽ ചക്രവർത്തി മൽസ്യം അഥവാ ഏരി മീൻ (സ്‌പാൻ‌ഗ്ലഡ് ചക്രവർത്തി spangled emperor) ശാസ്ത്രനാമം Lethrinus nebulosus ഗൾഫ് മേഖലയിൽ ധാരാളം കണ്ടുവരുന്ന ഇതിനെ ഷേരി മീൻ (ചേരി, ശേരി) എന്നും അറിയപ്പെടുന്നു.
ഷേരി എന്നത് അറബി വാക്കാണെങ്കിലും കേരളത്തിൽ പലയിടത്തും ഇതിനെ ഇതേ പേരിലാണ് അറിയപ്പെടുന്നത് .
ചക്രവർത്തി മൽസ്യത്തിൽ വിവിധ ഇനങ്ങൾ ഉണ്ടെങ്കിലും പൊതുവെ അവയെ ഏരി അഥവാ ഷേരി എന്ന് വിളിക്കപ്പെടുന്നു.
പുള്ളി വെളമീൻ, കുരലി മീൻ,  വലിയ വില്ല് മീൻ, എന്നൊക്കെ ഇവയെ പ്രാദേശികമായി വിളിച്ചുപോരുന്നു.
മറ്റു ഭാഷകളിൽ  , ഗ്രീൻ സ്‌നാപ്പർ, മോർ‌വോംഗ്, വടക്ക്-പടിഞ്ഞാറൻ സ്‌നാപ്പർ, സാൻഡ് ബ്രീം, സാൻഡ് സ്‌നാപ്പർ, സിക്സ്റ്റീൻ പൗണ്ടർ, മഞ്ഞ സ്വീറ്റ്ലിപ്പ് എന്നിങ്ങനെയൊക്കെയുള്ള പേരുകളിൽ അറിയപ്പെടുന്നു.
ഇന്തോ-വെസ്റ്റ് പസഫിക്, ചെങ്കടൽ, പേർഷ്യൻ ഗൾഫ്, കിഴക്കൻ ആഫ്രിക്ക മുതൽ തെക്കൻ ജപ്പാൻ, സമോവ വരെ വ്യാപകമായി കാണപ്പെടുന്നു.
മാംസഭോജികളായ ഇവ  അകശേരുക്കളും ചെറിയ മീനുകളും മോളസ്കുകളും ഞണ്ടുകളും ഭക്ഷണമാക്കുന്നു 
കടൽത്തീരങ്ങൾ,  പവിഴപ്പുറ്റുകൾ,  കണ്ടൽ ചതുപ്പുകൾ   പാറയിടുക്കുകൾ തുടങ്ങി  വിവിധതരം ആവാസ വ്യവസ്ഥകളിലാണ് ഇവ  ജീവിക്കുന്നത്.
ചെങ്കടൽ, പേർഷ്യൻ ഗൾഫ്, ന്യൂ കാലിഡോണിയ, എന്നിവിടങ്ങളിൽ ഇത് പ്രധാന വാണിജ്യ മത്സ്യങ്ങളിൽ ഒന്നാണ്.
ഇതിന്റെ നീളം സാധാരണയായി  20 സെന്റിമീറ്ററിനും 50 സെന്റിമീറ്ററിനും ഇടയിലാണ്, പരമാവധി മൊത്തം നീളം 80 സെന്റിമീറ്റർ.
ഐയുസി‌എൻ റെഡ് ലിസ്റ്റ്, നിലനിൽപ്പിന് ഭീഷണിയുള്ള ഇനങ്ങളുടെ ആഗോളതലത്തിൽ ഇത് ഇതുവരെ വിലയിരുത്തിയിട്ടില്ല.
ഇവയെ പ്രധാനമായും വലകളും കെണികളും ഉപയോഗിച്ച് പിടിക്കുന്നു.
അവലംബം ↑ ↑ https://fishesofaustralia.net.au/home/species/2754 ↑ ↑ https://www.enature.qa/specie/spangled-emperor/
മിന്നുന്നതെല്ലാം പൊന്നല്ല (ചലച്ചിത്രം)
1957-ൽ പുറത്തിറങ്ങിയ മലയാള ചലച്ചിത്രമാണ് കേരള ആർട്ട്സിന്റെ മിന്നുന്നതെല്ലാം പൊന്നല്ല .
പി.കെ. സത്യപൽ നിർമിച്ച്  രാധാകൃഷ്ണ ഫിലിംസ് വിതരണം നടത്തിയ ഈ ചിത്രത്തിന്റെ കഥയും സംഭാഷണവും കെ.പി. കോട്ടാരക്കരയുടെതാണ്.
പ്രകാശ് ന്യൂട്ടോൺ എന്നീ സ്റ്റുഡിയോകളിൽ വച്ചു നിർമിച്ച പ്രസ്തുത ചിത്രത്തിന്റെ സംവിധാനം നിർവഹിച്ചത് ആർ.വേലപ്പൻ നായരും,  പി.എൻ. ദേവ് എഴുതിയ ഗാനങ്ങൾക്ക് ഈണം നൽകിയത് എസ്.എൻ. രംഗനാഥനും ആണ്.
1957 ഓഗസ്റ്റ് 17 -ന് ഈ ചിത്രം പ്രദർശനമാരംഭിച്ചു.
സത്യൻ അനിൽകുമാർ പി.കെ.സത്യപാൽ ജി.കെ. പിള്ള സാന്തോകൃഷ്ണൻ ശാന്തി അടൂർ പങ്കജം മിസ് കുമാരി തങ്കം എസ്.എൻ. രംഗനാഥൻ പിന്നണിഗായകർ
ജാനമ്മ ഡേവിഡ് കുമരി തങ്കം എം.ബി. ശ്രീനിവസൻ പി. ലീല പി.ബി. ശ്രീനിവസ് എസ്. ജാനകി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന്
മിന്നെസോട്ട സർവ്വകലാശാല